text: Fulderik kørte traktor i grøften
  04 april 2015 kl. 06.22
  En 34-årig fuld mand stjal langfredag en traktor, som han senere kørte galt med.
  Ejeren af traktoren fandt hurtigt ud af, at den var stjålet. Han fulgte efter og så, at den 34-årige mistede kontrollen med traktoren, som endte i en grøft mellem Gram og Vojens.
  Den 34-årige stak af og ind i et hus i nærheden, oplyser politiet til TV SYD.
  Her anholdte politiet ham kort efter.
  Det viste sig, at han var frakendt kørekortet på grund af spirituskørsel. Derudover havde han hash på sig og var fuld.
  34-årig mand fra Haderslev under spirituspåvirkning kørt i grøften med en stjålet traktor. Var i forvejen frakendt kørekort. #politidk
  
  